Rusia a avertizat luni, 6 mai, Marea Britanie că dacă Ucraina va folosi arme britanice pentru a ataca teritoriul rus, cum a sugerat ministrul britanic de Externe David Cameron, Moscova ar putea riposta prin atacuri asupra instalaţiilor şi echipamentelor militare britanice amplasate atât în Ucraina cât şi în alte ţări, relatează agenţia Reuters.
Ministerul rus al Afacerilor Externe l-a convocat, luni, 6 mai pe ambasadorul britanic Nigel Casey, după care a emis amenințări la adresa Londrei din cauza deciziei sale de a permite Ucrainei să lovească teritoriul Rusiei cu arme britanice.
"Rusia vede în declaraţiile lui Cameron o confirmare a escaladării grave şi a implicării crescânde a Londrei în acţiunile militare de partea Kievului", se arată în acelaşi comunicat al MAE rus.
De asemenea, acesta din urmă consideră afirmaţiile "belicoase şi provocatoare" ale ministrului britanic de externe ca fiind o "recunoaştere de facto a implicării ţării sale ca parte în conflict". Prin urmare, mai menţionează MAE rus, ambasadorul britanic a fost atenţionat asupra "consecinţelor catastrofice ale acestor paşi ostili ai Londrei".
Biroul de presă al MAE rus a declarat că Marea Britanie a devenit o parte „de facto” a „conflictului” din Ucraina, recunoscând dreptul Kievului de a folosi armele britanice pentru a lovi Rusia și a numit-o „dovada unei escalade grave”.
„Nigel Casey a fost avertizat că răspunsul la atacurile ucrainene folosind arme britanice pe teritoriul rus ar putea fi orice instalații și echipamente militare britanice pe teritoriul Ucrainei și nu numai”, a adăugat Ministerul rus de Externe.
Isteria ministerului rus de externă a fost cauzată de un interviu acordat de ministrul britanic de externe David Cameron Reuters în timpul unei vizite la Kiev săptămâna trecută.
Cameron a spus că Ucraina are dreptul de a folosi armele furnizate de Londra pentru a lovi ținte în interiorul Rusiei - „la fel cum Rusia lovește în interiorul Ucrainei” cu arme din Iran sau Coreea de Nord.